CELEX: 62013CA0211
Language: el
Date: 2014-09-04 00:00:00
Title: Υπόθεση C-211/13: Απόφαση του Δικαστηρίου (τρίτο τμήμα) της 4ης Σεπτεμβρίου 2014 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας (Παράβαση κράτους μέλους — Άρθρο 63 ΣΛΕΕ — Ελεύθερη κυκλοφορία των κεφαλαίων — Φόρος κληρονομίας και δωρεών — Εθνική νομοθεσία προβλέπουσα μεγαλύτερη έκπτωση εφόσον ο δωρητής, κατά τον χρόνο θανάτου του, ή ο κληρονομούμενος ή ο αποκτών διέμεναν στο έδαφος του κράτους μέλους — Αντικείμενο της προσφυγής λόγω παραλείψεως — Περιορισμός — Δικαιολόγηση)

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/15
            
         
      Απόφαση του Δικαστηρίου (τρίτο τμήμα) της 4ης Σεπτεμβρίου 2014 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
      (Υπόθεση C-211/13) (1)
      
      ((Παράβαση κράτους μέλους - Άρθρο 63 ΣΛΕΕ - Ελεύθερη κυκλοφορία των κεφαλαίων - Φόρος κληρονομίας και δωρεών - Εθνική νομοθεσία προβλέπουσα μεγαλύτερη έκπτωση εφόσον ο δωρητής, κατά τον χρόνο θανάτου του, ή ο κληρονομούμενος ή ο αποκτών διέμεναν στο έδαφος του κράτους μέλους - Αντικείμενο της προσφυγής λόγω παραλείψεως - Περιορισμός - Δικαιολόγηση))
      (2014/C 395/18)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: W. Mölls και W. Roels)
      
         Καθής: Ομοσπονδιακή Δημοκρατία της Γερμανίας (εκπρόσωποι: T. Henze και A. Wiedmann)
      
         Παρεμβαίνον υπέρ της καθής: Βασίλειο της Ισπανίας (εκπρόσωπος: A. Rubio González)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ομοσπονδιακή Δημοκρατία της Γερμανίας, εκδίδοντας και διατηρώντας σε ισχύ διατάξεις, βάσει των οποίων, κατά την εφαρμογή του φόρου επί των κληρονομιών και των δωρεών σε σχέση με ακίνητο ευρισκόμενο στη Γερμανία, παρέχεται μια πολύ περιορισμένη μόνον έκπτωση όταν ο δωρητής ή ο κληρονομούμενος και ο αποκτών διαμένουν σε άλλο κράτος μέλος κατά τον χρόνο της επαγωγής της κληρονομίας ή της δωρεάς, ενώ παρέχεται πολύ μεγαλύτερη έκπτωση, όταν τουλάχιστον ένας εκ των δύο ενδιαφερόμενων κατοικεί στη Γερμανία κατά τον χρόνο αυτό, παρέβη τις υποχρεώσεις που υπέχει δυνάμει του άρθρου 63 ΣΛΕΕ.
               
            
                  2)
               
               
                  Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
               
            
                  3)
               
               
                  Το Βασίλειο της Ισπανίας φέρει τα δικαστικά έξοδά του.
               
            
         (1)  ΕΕ C 171 της 15.6.2013.